מקבל אותי כמו שאני עם הכרס בבטן והרגליים השמנות "שמנה זה יפה," הוא אומר, ולא מסתכל על אחרות "היא יפה?" אני שואלת, כשברחוב עוברת שחיפית מתוקתקת "היא נראית חולה," הוא אומר, "אין מה לתפוס." מקבל אותי כמו שאני, אוהב אותי, "יש לך עיניים מדהימות," אנחנו אוכלים ביחד בלי חשבון, ונהנים מהאוכל אנחנו לא פוחדים להשמין, אנחנו לא רוצים להיראות חולים "רק טיפשה מרעיבה את עצמה כשיש כל-כך הרבה אוכל," הוא אומר ומחייך חיוך קטן ונבון מנשק-נושך את שפתיי ונושק לצווארי "אני כל-כך אוהב אותך, מתוקה שלי," הוא אומר, ואני מאושרת.